CELEX: 62009CA0090
Language: hu
Date: 2011-01-20 00:00:00
Title: C-90/09. P. sz. ügy: A Bíróság (első tanács) 2011. január 20-i ítélete — General Química, SA, Repsol Química, SA, Repsol YPF, SA kontra Európai Bizottság (Fellebbezés — Verseny — Kartellek — A gumiipari vegyi anyagok ágazata — Az EK 81. cikk megsértését megállapító határozat — Vállalkozáscsoport — Az anyavállalat egyetemleges felelőssége a versenyjogi szabályok leányvállalatai általi megsértéséért — A vállalkozáscsoportot vezető anyavállalatnak való betudás)

12.3.2011   
            
            
               HU
            
            
               Az Európai Unió Hivatalos Lapja
            
            
               C 80/2
            
         A Bíróság (első tanács) 2011. január 20-i ítélete — General Química, SA, Repsol Química, SA, Repsol YPF, SA kontra Európai Bizottság
   (C-90/09. P. sz. ügy) (1)
   
   (Fellebbezés - Verseny - Kartellek - A gumiipari vegyi anyagok ágazata - Az EK 81. cikk megsértését megállapító határozat - Vállalkozáscsoport - Az anyavállalat egyetemleges felelőssége a versenyjogi szabályok leányvállalatai általi megsértéséért - A vállalkozáscsoportot vezető anyavállalatnak való betudás)
   2011/C 80/03
   Az eljárás nyelve: spanyol
   
      Felek
   
   
      Fellebbezők: General Química, SA, Repsol Química, SA, Repsol YPF, SA (képviselők: J. M. Jiménez-Laiglesia Oñate és J. Jiménez-Laiglesia Oñate ügyvédek)
   
      A másik fél az eljárásban: az Európai Bizottság (képviselők: F. Castillo de la Torre és E. Gippini Fournier meghatalmazottak)
   
      Tárgy
   
   Az Elsőfokú Bíróság (hatodik tanács) T-85/06. sz., General Química és társai kontra Bizottság ügyben 2008. december 18-án hozott azon ítélete ellen benyújtott fellebbezés, amely elutasította az [EK] 81. cikk és az EGT-Megállapodás 53. cikke szerinti eljárással kapcsolatban a Flexsys NV, Bayer AG, Crompton Manufacturing Company Inc. (korábban: Uniroyal Chemical Company Inc.), Crompton Europe Ltd, Chemtura Corp. (korábban: Crompton Corp.), General Química, SA, Repsol Química, SA és Repsol YPF, SA vállalkozásokkal szemben (COMP/F/C.38.443 ügy — gumiipari vegyi anyagok) 2005. december 21-én hozott 2006/902/EK bizottsági határozat (HL 2006., L 353., 50. o.) részleges megsemmisítése, valamint másodlagosan a felperesekkel szemben kiszabott bírság összegének csökkentése iránti kereseti kérelmet.
   
      Rendelkező rész
   
   
               1.
            
            
               A Bíróság hatályon kívül helyezi az Európai Közösségek Elsőfokú Bírósága T-85/06. sz., General Química és társai kontra Bizottság ügyben 2008. december 18-án hozott ítéletét azon részében, amelyben az elutasította az EK-Szerződés 81. cikke és az EGT-Megállapodás 53. cikke szerinti eljárással kapcsolatban a Flexsys NV, Bayer AG, Crompton Manufacturing Company Inc. (korábban: Uniroyal Chemical Company Inc.), Crompton Europe Ltd, Chemtura Corp. (korábban: Crompton Corp.), General Química, SA, Repsol Química, SA és Repsol YPF, SA vállalkozásokkal szemben (COMP/F/C.38.443 ügy — gumiipari vegyi anyagok) 2005. december 21-én hozott 2006/902/EK bizottsági határozat (HL 2006., L 353., 50. o.) megsemmisítése iránt a General Química SA, a Repsol Química SA és a Repsol YPF SA által benyújtott kereseti kérelmet, amennyiben egyrészt, az Elsőfokú Bíróság nem fejtette ki azon következtetés alátámasztásául szolgáló okokat, amely szerint a Repsol Química SA azon közleménye, amely arra utasítja a General Química SA-t, hogy szüntessen be minden olyan gyakorlatot, amely a versenyjogi szabályok megsértésének minősülhet, önmagában elegendő annak bizonyításához, hogy a Repsol Química SA meghatározó befolyást gyakorolt a General Química SA politikájára, nem csupán a piacon, hanem a 2006/902 határozat tárgyát képező jogsértő magatartást illetően is, és amennyiben másrészt az Elsőfokú Bíróság elmulasztotta konkrétan megvizsgálni a General Química SA, a Repsol Química SA és a Repsol YPF SA által a General Química SA üzleti politikája meghatározása és végrehajtása tekintetében fennálló önállóságának alátámasztására előterjesztett bizonyítékokat.
            
         
               2.
            
            
               A Bíróság a fellebbezést ezt meghaladó részében elutasítja.
            
         
               3.
            
            
               A Bíróság a General Química SA, a Repsol Química SA és a Repsol YPF SA által az Európai Közösségek Elsőfokú Bírósága elé terjesztett keresetet elutasítja.
            
         
               4.
            
            
               Valamennyi fél maga viseli a jelen keresettel összefüggésben felmerült saját költségeit, és a General Química SA, a Repsol Química SA és a Repsol YPF SA viselik az elsőfokú eljárással összefüggésben felmerült valamennyi költséget.
            
         
      (1)  HL C 90., 2009.4.18.